
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 181 

19 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της παραγράφου 2β της Φ.956.1/15/ 


43020/6.2.1993 απόφασης Υπουργού Εθνικής Άμυ¬ 
νας. 1 

Καθορισμός διακριτικού σήματος Πυροσβεστικής 
Ακαδημίας και καθιέρωση νέων διακριτικών Δοκί¬ 
μων Ανθυποπυραγών. 2 


ΑΠΟΦΑΣΕΙ Σ 

Αριθ.Φ.956.1/2/308879 (1) 

Τροποποίηση της παραγράφου 2β της Φ.956.1/15/ 
43020/6.2.1993 απόφασης Υπουργού Εθνικής Άμυ¬ 
νας. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Αφού λάβαμε υπόψη: 

α. Τις διατάξεις της παραγράφου 2 του άρθρου 29 του 
Ν. 1199/81 «Περί ρυθμίσεως θεμάτων καταστάσεως 
υπαλλήλωντου Δημοσίου, των ΝΠΔΔτων ΟΤΑ και άλλων 
συναφών διατάξεων» (ΦΕΚ Α' 237). 

β. Το άρθρο 25 του Ν. 2292/95 «Οργάνωση και λειτουρ¬ 
γία ΥΕΘΑ, διοίκηση και έλεγχος των Ε.Δ. και άλλες διατά¬ 
ξεις» (ΦΕΚ Α' 35). 

γ. Την υπ’ αριθμ 1014/12/24.10.2001 σύμφωνη γνώμη 
του Διοικητικού Συμβουλίου του Αυτόνομου Οικοδομικού 
Οργανισμού Αξιωματικών (ΑΟΟΑ) για τη μεταβίβαση αρ¬ 
μοδιοτήτων στο Γ ενικό Διευθυντή με σκοπό την καλύτερη 
λειτουργία των υπηρεσιών του ΑΟΟΑ. 

δ. Την υπ’ αριθμ. 29492/31.10.2001 κοινή απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας» (ΦΕΚ Β' 1483), αποφασίζου¬ 
με: 

Τροποποιούμε την παράγραφο 2β της υπ’ αριθμ. Φ. 
956.1/15/43020/6 Φεβ. 1993 απόφασης του ΥΕΘΑ ως εξής 
«Διενέργεια προμηθειών και ανάθεση εργασιών, άνευ δια¬ 
γωνισμού, καθώς και έγκριση εντολής πληρωμής μη πα¬ 
γίων δαπανών μέχρι του ποσού των τεσσάρων χιλιάδων 
τετρακοσίων δύο (4.402) ευρώ, κατά περίπτωση. 


Η παρούσα απόφαση, που δεν συνεπάγεται οικονομική 
επιβάρυνση για το Νομικό Πρόσωπο, να δημοσιευθεί 
στην Εφημερίδα της Κυβερνήσεως και να ισχύει από της 
δημοσιεύσεως. 

Αθήνα,17 Ιανουάριου 2002 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 
-♦- 

Αριθ. 230 Φ.109.14 (2) 

Καθορισμός διακριτικού σήματος Πυροσβεστικής Ακα¬ 
δημίας και καθιέρωση νέων διακριτικών Δοκίμων Αν¬ 
θυποπυραγών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 166του Π. Δ./τος210/92 (Α' 99) "Κωδικο¬ 
ποίηση διατάξεων Π.Δ. του κανονισμού Εσωτερικής Υπη¬ 
ρεσίας του Π.Σ.". 

β. Της υπ’ αριθ. 15269 Φ. 109.14 (Φ.Ε.Κ. 505 τ. Β' 
9.6.1993) απόφασης Δημόσιας Τάξης "Κανονισμός στο¬ 
λών Πυροσβεστικού Σώματος". 

γ. Του άρθρου 1 παρ. α εδάφ. 7 της υπ’ αριθ. 12022 Φ. 
190.1 (Φ.Ε.Κ. 258 τ. Β'/23.3.1999) απόφασης Υπουργού 
Δημόσιας Τάξης "Μεταβίβαση του δικαιώματος να υπο¬ 
γράφουν "Με εντολή Υπουργού" στο Γενικό Γραμματέα 
του Υπουργείου Δημόσιας Τάξης και σε υπηρεσιακά όρ¬ 
γανα του Πυροσβεστικού Σώματος". 

2. Την υφιστάμενη ανάγκη θεσμοθέτησης διακριτικού 
σήματος της Πυρ/κής Ακαδημίας καθώς και της αλλαγής 
των διακριτικών των Δοκίμων Ανθυποπυραγών. 

3. Το γεγονός ότι από τις διατάξεις της παρούσης δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

4. Τροποποιούμε τις διατάξεις της υπ’ αριθ. 15269 Φ. 
109.14/9.6.93 (τ.Β' 505) απόφασης Υπουργού Δημόσιας 
Τάξης "Κανονισμός στολών πυροσβεστικού προσωπι¬ 
κού Πυροσβεστικού Σώματος" με την προσθήκη στο άρ¬ 
θρο 11 αυτής, παραγράφου με αύξοντα αριθμό 3 καθώς 
επίσης και με την αντικατάσταση της υπ’ αριθ. 2 παρ. του 
άρθρου 10. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

"Άρθρο 11" 

3. Διακριτικό σήμα Πυρ/κής Ακαδημίας. 

Το διακριτικό σήμα της Πυρ/κής Ακαδημίας παρουσιά¬ 
ζει στο εσωτερικό του το πτηνό γλαύκα, σύμβολο της 
γνώσης και της παιδείας, κεντημένο με ανεξίτηλη κλωστή 
γκρι χρώματος καθήμενο στο διακριτικό παραδοσιακό 
σήμα του Πυρ/κού Σώματος αποτελούμενο από το παρα¬ 
δοσιακό κράνος με τα χιαστί πελεκίδια σε κίτρινο και μαύ¬ 
ρο χρώμα εντός κύκλου σε κόκκινο φόντο. Κάτω απ’ αυ¬ 
τόν υπάρχει σύμπλεγμα χιαστί πυρ/κών αυλών από τις 
άκρες των οποίων ξεκινούν κλάδοι δάφνης, που περιβάλ¬ 
λουν εκατέρωθεν το σύμπλεγμα του πτηνού και του δια¬ 
κριτικού πυροσβεστικού σήματος. Στο άνω μέρος αυτών 
βρίσκεται αναδιπλούμενη η ελληνική σημαία της ξηράς 
ενώ στο κάτω μέροςτου κύκλου υπάρχει αναδιπλούμενος 
πάπυρος γαλάζιου χρώματος, στον οποίο αναγράφονται 
με κεφαλαία γράμματα ρωμαϊκού τύπου οι λέξεις "Πυρο¬ 
σβεστική Ακαδημία” και κάτω από αυτόν η χρονολογία 
1968, έτος ιδρύσεως της Πυροσβεστικής Ακαδημίας. Το 
φόντο του διακριτικού σήματος είναι κίτρινο και περιβάλ¬ 
λεται από δύο λωρίδες, μια εξωτερική κόκκινου χρώμα¬ 
τος και μια εσωτερική λευκού χρώματος στην πάνω πλευ¬ 
ρά της οποίας αναγράφεται με κεφαλαία γράμματα και 
κλωστή πράσινου χρώματος η φράση: "ΕΓΚΡΑΤΕΣΤΑΤΟΙ 
ΕΚ ΠΥΡΟΣ ΠΕΡΙΣΚΕΛΕΙΣ". Το ανωτέρω διακριτικό σήμα 
αποτελεί το έμβλημα της Πυροσβεστικής Ακαδημίας και 
χρησιμοποιείται ως τέτοιο σε όλες τις περιπτώσεις που 
κρίνεται απαραίτητο από τη Διοίκηση αυτής. Επιπλέον, το 
σήμα αυτό φέρεται με τις στολές υπ’ αριθ. 3, 3α, 7, 8, 8β, 
8γ, 9,9α, 9β, και 9γ από το πυροσβεστικό προσωπικό που 
υπηρετεί στην Πυρ/κή Ακαδημία καθώς και από τους μα¬ 
θητές όλων των Σχολών αυτής με τις στολές υπ’ αριθ. 7, 
8, 8β, 8γ, 9, 9β και τοποθετείται στο αριστερό μανίκι στο 
κέντρο του βραχίονα έχοντας το άνω μέρος αυτού σε 
απόσταση πέντε περίπου εκατοστών από τον αριστερό 
ώμο και σε περίπτωση που ο υπάλληλος φέρει και διακρι¬ 
τικά βαθμών στο μανίκι τότε το έμβλημα φέρεται πάνω 
από τα διακριτικά βαθμού. 


Άρθρο 2 

"Άρθρο 10" 

2. Διακριτικά Δοκίμων Ανθυποπυραγών τοποθετούνται 
περαστά στις επωμίδες, είναι κατασκευασμένα από ύφα¬ 
σμα τσόχας του χιτωνίου της υπ’ αριθ. 2 στολής και έχουν 
μήκος 9 εκατοστά. Στο μέσο αυτών βρίσκεται ο δηλωτι¬ 
κός αριθμός του έτους φοιτήσεως μήκους 4 εκατοστών 
κεντημένος με χρυσή κλωστή (τίριτίρι). Πάνω απ’ αυτόν 
σε απόσταση 3 χιλιοστών και στο κέντρο των διακριτικών 
βρίσκεται το σήμα του Πυρ/κού Σώματος αποτελούμενο 
από σύμπλεγμα παραδοσιακού πυροσβεστικού κράνους 
με χιαστί πελεκίδια κεντημένα επίσης με χρυσή κλωστή. Ο 
Αρχηγός Τάξεως και οι ομαδάρχες φέρουν επιπλέον τα 
εξής: 

α. Ο Αρχηγός Τάξης. Στη βάση του δηλωτικού αριθμού 
και σε απόσταση απ’ αυτόν 2 χιλιοστά κεντάται με χρυσή 
κλωστή αστερίσκος 1 εκατοστού περίπου. Κάτω από τον 
αστερίσκο και σε απόσταση 2 χιλιοστά από αυτόν τοπο¬ 
θετούνται κάθετα στο περαστό επώμιο δύο χρυσά σειρί- 
τια πλάτους 5 χιλιοστών που απέχουν μεταξύ τους 2 χι¬ 
λιοστά. 

β. Υπαρχηγός Τάξης - Διμοιρίτες. Στη βάση του δηλωτι¬ 
κού αριθμού και σε απόσταση 5 χιλιοστών απ’ αυτόν το¬ 
ποθετείται 2 σειρίτια χρυσά πλάτους 5 χιλιοστών. 

γ. Ομαδάρχες. Στη βάση του δηλωτικού αριθμού και σε 
απόσταση δχιλιοστών απ’ αυτόντοποθετείται ένα (1) χρυ¬ 
σό σειρίτι πλάτους 5 χιλιοστών. 

Άρθρο 3 

Η απόφαση αυτή μετά του συνημμένου παραρτήματος 
των υποδειγμάτων που αποτελεί αναπόσπαστο τμήμα 
του κειμένου της, να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2002 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΙΟΣ ΕΥΣΤΑΘΙΑΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑΤΑ ΥΠΟΔΕΙΓΜΑΤΩΝ 
ΔΙΑΚΡΙΤΙΚΩΝ ΚΑΙ ΣΗΜΑΤΩΝ 



1. Διακριτικό έμβλημα Πυροσβεστικής Ακαδημίας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Διακριτικά Δοκίμων Ανθυποπυραγών 




Δόκιμος 

Ανθυποπυραγός 


Ομαδάρχης 

Δοκίμων Ανθυποπυραγών 


Υπαρχηγός 

Διμοιρίτης 

Δοκίμων Ανθυποπυραγών 



Αρχηγός Τάξης 
Δοκίμων Ανθυποπυραγών 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















